11. Ke’ng seo bao ba nyakago go holwa ke matla a Modimo ao a phološago ba swanetšego go se dira? 14 Mme gone, Noa le ba lelapa la gagwe ga ba a ka ba ineela. Ba ne ba tswelela ka go aga araka le fa batho ba ba neng ba tshela le bone ba ne ba akanya gore seo ke tshenyo ya nako, go tlhoka tlhaloganyo kgotsa boeleele. Ka jalo, gompieno malapa a Bakeresete a ka ithuta go le gontsi ka tumelo ya ga Noa le ba lelapa la gagwe. Aitsane, re tshela mo nakong e Baebele e e bitsang ‘metlha ya bofelo’ ya tsamaiso ya dilo ya lefatshe leno. (2 Tim. 3:1) Jesu o ne a re motlha wa rona o tla tshwana le motlha wa fa Noa a ne a aga araka. Go molemo gore Bakeresete ba gopole Noa fa batho ba sa kgatlhegele molaetsa wa Bogosi jwa Modimo, ba ba sotla e bile ba ba bogisa. Ga se bone ba ntlha go lebana le dikgwetlho tse di ntseng jalo.